text: Ambulancer er hurtigere fremme
  11 april 2018 kl. 19.01
  Det kører for ambulancerne i syd- og sønderjylland. Ny opgørelse for marts viser, at ambulancerne er hurtigere fremme end i måneden før.
  Det kører for ambulance Syd og Responce - de to selskaber, der leverer ambulance-betjeningen i Region Syddanmark. 
  En frisk opgørelse for marts 2018 viser, at responstiderne - det er den tid, det tager, fra en ambulance bliver alarmeret til den er fremme - er lavere end i februar.
  I Sydvestjylland er den gennemsnitlige responstid 8,3 minutter mod 8,6 i februar. I Sønderjytlland tager det i gennemsnit 9,1 minut, før ambulancen er fremme. I februar var tallet 9,3 minutter.
  I Trekantsområdet er responstiden 7,1 minutter mod 7,6 minutter i februar. Og på Fyn er den gennemsnitlige responstid faldet fra 7,9 til 7,8 minutter.
  Også andelen af kørsler, der er længere end 15 minutter om at nå frem er faldet i alle fire delområder. 
  Se responstiderne her:
  
  